Ehdotus NEUVOSTON PÄÄTÖS ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen /* COM/2014/0141 final - 2014/0080 (NLE) */





PERUSTELUT 1. EHDOTUKSEN TAUSTA Sisämarkkinoiden edellyttämän oikeusvarmuuden ja yhdenmukaisuuden varmistamiseksi ETA:n sekakomitean on otettava kaikki asiaankuuluva EU:n lainsäädäntö osaksi ETA-sopimusta mahdollisimman pian sen antamisen jälkeen. Tämän sekakomitean päätösluonnoksen tarkoituksena on sisällyttää Horisontti 2020 -ohjelma ETA-sopimukseen. Tällöin ETA:n EFTA-maat voisivat hyödyntää täysimääräisesti EU:n kaikkien aikojen suurimman tutkimus- ja innovointiohjelman tarjoamat mahdollisuudet. Ohjelmasta myönnetään rahoitusta lähes 80 miljardia euroa seitsemän vuoden ajan (2014–2020). ETA:n EFTA-maiden osallistumisella Horisontti 2020 -ohjelmaan on talousarviovaikutuksia, koska kyseiset maat eivät pelkästään osallistu ohjelman aloitteisiin, vaan myös rahoittavat niitä. Tästä syystä tämä sekakomitean päätösluonnos on annettava neuvoston päätöksen muodossa. 2. INTRESSITAHOJEN KUULEMISTEN JA VAIKUTUSTENARVIOINTIEN TULOKSET Horisontti 2020 -ohjelman ETA-sopimukseen sisällyttämisen vaikutukset Aiemmat puiteohjelmat on sisällytetty ETA-sopimuksen pöytäkirjassa 31 olevan 1 artiklan 5 kohtaan. Sen mukaan myös puiteohjelmista johdettujen säädösten katsotaan olevan kyseisen artiklan kohteita. Tämä sisällyttämistapa on ollut erittäin kätevä, koska jokaista ohjelmia koskevaa säädöstä ei ole tarvinnut sisällyttää sopimukseen erikseen, jolloin on säästytty paljolta työltä ja monilta menettelyiltä. Näin ollen säädöksiä, joilla on esimerkiksi perustettu jokin ohjelma tai vahvistettu puiteohjelmiin osallistumista ja niiden tulosten levittämistä koskevat säännöt, ei ole erikseen sisällytetty ETA-sopimukseen. Sekakomitean päätösluonnoksessa sovelletaan samaa sisällyttämistapaa, ja se siis sisältää säännöksen Horisontti 2020 -puiteohjelmasta annetun asetuksen sisällyttämisestä 1 artiklan 5 kohtaan. Asetus (EY) N:o 294/2008 Euroopan innovaatio- ja teknologiainstituutin perustamisesta[1] on sisällytetty ETA-sopimuksen pöytäkirjassa 31 olevan 1 artiklan 11 kohtaan. Asetusta on muutettu asetuksella (EU) N:o 1292/2013, ja muutos on huomioitava ETA-sopimuksessa. Tästä syystä sekakomitean päätösluonnos sisältää säännöksen, jolla muutossäädös sisällytetään 1 artiklan 11 kohtaan. 3. EHDOTUKSEN OIKEUDELLINEN SISÄLTÖ Euroopan parlamentin ja neuvoston asetus (EU) N:o 1291/2013, annettu 11 päivänä joulukuuta 2013, tutkimuksen ja innovoinnin puiteohjelmasta ”Horisontti 2020” (2014–2020) ja päätöksen N:o 1982/2006/EY kumoamisesta[2] Euroopan parlamentin ja neuvoston asetus (EU) N:o 1292/2013, annettu 11 päivänä joulukuuta 2013, Euroopan innovaatio- ja teknologiainstituutin perustamisesta annetun asetuksen (EY) N:o 294/2008 muuttamisesta[3] Komissio toimittaa ETA:n sekakomitean päätösluonnoksen neuvoston hyväksyttäväksi unionin kantana. Komissio toivoo voivansa esittää sen ETA:n sekakomiteassa mahdollisimman pian. 4. TALOUSARVIOVAIKUTUKSET ETA:n EFTA-maat osallistuvat Horisontti 2020 -ohjelmaan ja hyödyntävät rahoitusmahdollisuuksia ETA-sopimuksen VI osassa esitetyn mukaisesti. Samaan aikaan ETA:n EFTA-maat osallistuvat ohjelman rahoitukseen ETA-sopimuksen 82 artiklassa esitetyn mukaisesti. 2014/0080 (NLE) Ehdotus NEUVOSTON PÄÄTÖS ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 173 artiklan 3 kohdan ja 182 artiklan 1 kohdan yhdessä 218 artiklan 9 kohdan kanssa, ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94[4] ja erityisesti sen 1 artiklan 3 kohdan, ottaa huomioon Euroopan komission ehdotuksen, sekä katsoo seuraavaa: (1) Sopimus Euroopan talousalueesta[5], jäljempänä ’ETA-sopimus’, tuli voimaan 1 päivänä tammikuuta 1994. (2) ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31. (3) ETA-sopimuksen pöytäkirja 31 sisältää erityismääräyksiä yhteistyöstä muilla kuin neljän vapauden alaan kuuluvilla erityisalueilla. (4) On aiheellista laajentaa ETA-sopimuksen osapuolten välinen yhteistyö kattamaan tutkimuksen ja innovoinnin puiteohjelmasta ”Horisontti 2020” (2014–2020) ja päätöksen N:o 1982/2006/EY kumoamisesta 11 päivänä joulukuuta 2013 annettu Euroopan parlamentin ja neuvoston asetus (EU) N:o 1291/2013[6]. (5) On aiheellista laajentaa ETA-sopimuksen osapuolten välinen yhteistyö kattamaan Euroopan innovaatio- ja teknologiainstituutin perustamisesta annetun asetuksen (EY) N:o 294/2008 muuttamisesta 11 päivänä joulukuuta 2013 annettu Euroopan parlamentin ja neuvoston asetus (EU) N:o 1292/2013[7]. (6) Sen vuoksi olisi muutettava ETA-sopimuksen pöytäkirjaa 31, jotta laajennettua yhteistyötä voitaisiin tehdä 1 päivästä tammikuuta 2014 alkaen. (7) ETA:n sekakomiteassa esitettävän unionin kannan olisi perustuttava tähän päätökseen liitettyyn päätösluonnokseen, ON HYVÄKSYNYT TÄMÄN PÄÄTÖKSEN: 1 artikla ETA:n sekakomiteassa Euroopan unionin puolesta esitettävä kanta ETA-sopimuksen pöytäkirjan 31 ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen. 2 artikla Tämä päätös tulee voimaan päivänä, jona se hyväksytään. Tehty Brysselissä Neuvoston puolesta Puheenjohtaja [1] EUVL L 97, 9.4.2008, s. 1. [2] EUVL L 347, 20.12.2013, s. 104. [3] EUVL L 347, 20.12.2013, s. 174. [4] EYVL L 305, 30.11.1994, s. 6. [5] EYVL L 1, 3.1.1994, s. 3. [6] EUVL L 347, 20.12.2013, s. 104. [7] EUVL L 347, 20.12.2013, s. 174.